CELEX: 52017PC0271
Language: lv
Date: 2017-05-30
Title: Priekšlikums EIROPAS PARLAMENTA UN PADOMES LĒMUMS par elastības instrumenta izmantošanu, lai finansētu steidzamus budžeta pasākumus nolūkā risināt migrācijas, bēgļu pieplūduma un drošības apdraudējumu radītās pašreizējās problēmas

EIROPAS KOMISIJA
            Briselē, 30.5.2017
            COM(2017) 271 final
            Priekšlikums
            EIROPAS PARLAMENTA UN PADOMES LĒMUMS
            par elastības instrumenta izmantošanu, lai finansētu steidzamus budžeta pasākumus nolūkā risināt migrācijas, bēgļu pieplūduma un drošības apdraudējumu radītās pašreizējās problēmas
            
               
         
         
            
               PASKAIDROJUMA RAKSTS
            
            
               Ar Padomes 2013. gada 2. decembra Regulu (ES, EURATOM) Nr. 1311/2013, ar ko nosaka daudzgadu finanšu shēmu 2014.–2020. gadam
                  1
               , ir atļauts izmantot elastības instrumentu, lai finansētu skaidri noteiktus izdevumus, ko nav iespējams finansēt, nepārsniedzot daudzgadu finanšu shēmas vienai vai vairākām izdevumu kategorijām noteiktos maksimālos apjomus. Komisija ir ierosinājusi grozīt Padomes Regulu Nr. 1311/2013
                  2
               . Padomes grozītais priekšlikums ir saņēmis Padomē plašu politisku atbalstu, un tam ir piekritis Eiropas Parlaments
                  3
               . Paredzams, ka vidusposma pārskata paketi Padome pieņems drīz pēc 2018. gada budžeta projekta iesniegšanas. Tāpēc šķiet lietderīgi ierosināt, ka 2018. gada budžeta projekts un šis lēmums par izmantošanu tiek iesniegti kopā, vienlaikus ņemot vērā gaidāmos Padomes Regulas Nr. 1311/2013 grozījumus. Tomēr gadījumā, ja DFS regulas pārskatīšanas oficiālā pieņemšana vēl vairāk aizkavēsies, šis priekšlikums tiks grozīts, lai ievērotu 2018. gada budžeta pieņemšanas brīdī spēkā esošās DFS regulas noteikumus.
            
            
               Saskaņā ar Padomes Regulas Nr. 1311/2013 11. pantu un Eiropas Parlamenta, Padomes un Komisijas 2013. gada 2. decembra Iestāžu nolīguma par budžeta disciplīnu, sadarbību budžeta jautājumos un pareizu finanšu pārvaldību
                  4
                12. punktu un pēc tam, kad bija izskatītas visas iespējas apropriāciju pārdalīšanai un izsmelta visa nepiešķirtu līdzekļu rezerve izdevumu kategorijā Drošība un pilsoniskums (3. izdevumu kategorija), Komisija ierosina izmantot 2018. gadā elastības instrumentu, paredzot šim nolūkam 817,1 miljonu euro.
            
            
               Pēc DFS regulas pārskatīšanas ir pieejami šādi līdzekļi elastības instrumenta ietvaros: ikgadējā summa 600 miljoni euro (2011. gada cenās), kas atbilst 689 miljoniem euro pašreizējās cenās, kuru papildina no Eiropas Savienības Solidaritātes fonda un Eiropas Globalizācijas pielāgošanās fonda dzēstās summas (2016. gada beigās dzēstā summa bija 646 miljoni euro). Ņemot vērā arī 2017. gadam paredzētās ikgadējās summas daļu, kas nav piešķirta un sasniedz 129 miljonus euro 2011. gada cenās un 146 miljonus euro pašreizējās cenās (tas atbilst ikgadējās summas palielinājumam no 471 miljona euro līdz 600 miljoniem euro), elastības instrumenta ietvaros kopumā ir pieejams 1481 miljons euro.
            
            
               Elastības instrumenta izmantošana attiecas uz summu, kas par 817,1 miljonu euro pārsniedz daudzgadu finanšu shēmas 3. izdevumu kategorijas maksimālo apjomu un ir paredzēta tam, lai finansētu atbalsta pasākumus migrācijas, bēgļu pieplūduma un drošības apdraudējumu radīto problēmu risināšanai.
            
            
               Ja DFS regulas pārskatīšanas oficiālā pieņemšana vēl vairāk aizkavēsies, šo priekšlikumu varētu grozīt šādi: izmantotā summa tiktu samazināta līdz 541 miljonam euro, un tiktu iesniegts priekšlikums izmantot neparedzēto izdevumu rezervi, lai nodrošinātu atlikušās summas, kas ir vajadzīgas, lai finansētu migrācijas un drošības jomas izdevumus, kuri pārsniedz 3. izdevumu kategorijas maksimālo apjomu (276,1 miljons euro, ko tajā pašā gadā paredzēts kompensēt 2. izdevumu kategorijā).
            
            
               Indikatīvās maksājumu apropriācijas, kas atbilst ierosinātajai elastības instrumenta izmantošanai, ir aprēķinātas, balstoties uz piemērojamajiem noteikumiem par priekšfinansējumu, priekšfinansējuma dzēšanu un galīgajiem maksājumiem, kuri paredzēti dažādu veidu finansējamiem pasākumiem, un apkopotas turpmākajā tabulā.
            
            
               (miljonos euro, pašreizējās cenās)
            
            
                     
                        Gads
                     
                  
                  
                     
                        Maksājumu apropriācijas saistībā ar elastības instrumenta izmantošanu pasākumiem bēgļu krīzes pārvaldībai 2018. gadā
                     
                  
               
                     
                        2018.
                     
                  
                  
                     
                        452,9
                     
                  
               
                     
                        2019.
                     
                  
                  
                     
                        207,6
                     
                  
               
                     
                        2020.
                     
                  
                  
                     
                        123,3
                     
                  
               
                     
                        2021.
                     
                  
                  
                     
                        33,3
                     
                  
               
                     
                        Kopā
                     
                  
                  
                     
                        817,1
                     
                  
               
               Priekšlikums
            
            
               EIROPAS PARLAMENTA UN PADOMES LĒMUMS
            
            
               par elastības instrumenta izmantošanu, lai finansētu steidzamus budžeta pasākumus nolūkā risināt migrācijas, bēgļu pieplūduma un drošības apdraudējumu radītās pašreizējās problēmas
            
            
               EIROPAS PARLAMENTS UN EIROPAS SAVIENĪBAS PADOME,
            
            
               ņemot vērā Līgumu par Eiropas Savienības darbību,
            
            
               ņemot vērā Eiropas Parlamenta, Padomes un Komisijas 2013. gada 2. decembra Iestāžu nolīgumu par budžeta disciplīnu, sadarbību budžeta jautājumos un pareizu finanšu pārvaldību
                  5
                un jo īpaši tā 12. punktu,
            
            
               ņemot vērā Eiropas Komisijas priekšlikumu,
            
            
               tā kā:
            
            
               (1)Elastības instruments ir paredzēts tam, lai finansētu skaidri noteiktus izdevumus, kurus nebūtu iespējams finansēt, nepārsniedzot vienai vai vairākām citām izdevumu kategorijām noteiktos maksimālos apjomus.
            
            
               (2)Kā noteikts Padomes Regulas (ES, EURATOM) Nr. 1311/2013
                  6
                11. pantā, elastības instrumentam pieejamais ikgadējais maksimālais apjoms ir EUR 600 000 000 (2011. gada cenās).
            
         
         
            
               (3)Lai risinātu migrācijas, bēgļu pieplūduma un drošības apdraudējumu radītās pašreizējās problēmas, ir jāizmanto ievērojamas papildu summas, lai nekavējoties finansētu šādus pasākumus.
            
            
               (4)Pēc tam, kad ir tikušas izskatītas visas iespējas pārdalīt apropriācijas 3. izdevumu kategorijas (Drošība un pilsoniskums) maksimālā apjoma ietvaros, ir jāizmanto elastības instruments, lai Savienības 2018. finanšu gada vispārējā budžetā papildinātu pieejamo finansējumu, pārsniedzot 3. izdevumu kategorijas maksimālo apjomu par summu EUR 817 056 198, lai finansētu pasākumus migrācijas, bēgļu un drošības jomā. Saskaņā ar Regulas (ES, Euratom) Nr. 1331/2013 11. panta 1. punktu šajā summā ir ietvertas Eiropas Savienības Solidaritātes fonda un Eiropas Globalizācijas pielāgošanās fonda summas, kas iepriekšējos gados ir dzēstas.
            
            
               (5)Balstoties uz paredzamo maksājumu profilu, maksājumu apropriācijas, kas atbilst elastības instrumenta izmantošanai, būtu jāsadala pa vairākiem finanšu gadiem,
            
            
               IR PIEŅĒMUŠI ŠO LĒMUMU.
            
            
               1. pants
            
            
               1.Attiecībā uz Savienības vispārējo budžetu 2018. finanšu gadam elastības instrumentu izmanto, lai paredzētu summu EUR 817 056 198 apmērā saistību apropriācijām 3. izdevumu kategorijā (Drošība un pilsoniskums).
            
            
               Šā punkta pirmajā daļā minēto summu izmanto, lai finansētu pasākumus nolūkā risināt migrācijas, bēgļu pieplūduma un drošības apdraudējumu radītās pašreizējās problēmas.
            
            
               2.Maksājumu apropriācijas, kas atbilst elastības instrumenta izmantošanai saskaņā ar 1. punktu, sadala šādi:
            
            
               (a)EUR 452 952 126 2018. gadā;
            
            
               (b)EUR 207 556 299 2019. gadā;
            
            
               (c)EUR 123 308 626 2020. gadā;
            
            
               (d)EUR 33 339 147 2021. gadā.
            
            
               Tomēr pirmajā daļā minētās konkrētās maksājumu apropriāciju summas var koriģēt attiecībā uz katru finanšu gadu, un tās apstiprina saskaņā ar ikgadējo budžeta procedūru.
            
            
               2. pants
            
            
               Šis lēmums stājas spēkā divdesmitajā dienā pēc tā publicēšanas Eiropas Savienības Oficiālajā Vēstnesī.
            
            
            
               Briselē,
            
            
               
                  Eiropas Parlamenta vārdā –
                        Padomes vārdā –
               
               
                  priekšsēdētājs
                        priekšsēdētājs
               
            
         
         
            
                  
                     (1)
                  OV L 347, 20.12.2013., 884. lpp.
               
               
                  
                     (2)
                  COM(2016) 604, 14.9.2016.
               
               
                  
                     (3)
                  P8_TA(2017)0111, 5.4.2017.
               
               
                  
                     (4)
                  OV C 373, 20.12.2013., 1. lpp.
               
               
                  
                     (5)
                  OV C 373, 20.12.2013., 1. lpp.
               
               
                  
                     (6)
                  Padomes Regula (ES, EURATOM) Nr. 1311/2013 (2013. gada 2. decembris), ar ko nosaka daudzgadu finanšu shēmu 2014.–2020. gadam (OV L 347, 20.12.2013., 884. lpp.).